open-index/open-wikipedia-markdown huggingface dataset:
Golfo Mexican

La **Golfo Mexican** es un basin maral e un estende de la Mar Atlantica, per la plu parte ensircada par la continente de America Norde. A la norde-este, norde, e norde-ueste, lo es bordida par la Costa de Golfo de la SUA, a la sude-ueste e sude par Mexico, e a la sude-este par Cuba.

La Golfo Mexican ia es formida sirca 300 milion anios ante aora, la resulta de tetonica. La basin es un oval ru e sirca 1,500 km larga e ave un funda de roca deponeda e depones resente. Lo es juntada a la Mar Atlantica par la Streta Florida entre la SUA e Cuba, e con la Mar Caribe par la Streta Yucatan entre Mexico e Cuba. Con la junta magra con la Atlantica, la Golfo ave mareas multe peti. La grandia de la Golfa es sirca 1.6 milion km2. Cuasi dui de la golfo es acuas basa de la plano continental. Lo conteni sirca 2,500 cuadrilion litres de acua. La Golfo de Mexico es un de la fontes de petrolio la plu grande en la mundo.
Benjamin Harrison

**Benjamin Harrison** (20 agosto 1833 - 13 marto 1901) ia es la presidente dudes-tre de la Statos Unida de America.
William Howard Taft

**William Howard Taft** (15 setembre 1857 - 8 marto 1930) ia es la presidente dudes-sete de la Statos Unida de America.
Richard Milhous Nixon

**Richard Milhous Nixon** (9 janero 1913 - 22 april 1994) ia es la presidente tredes de la Statos Unida de America.
Lyndon Baines Johnson

**Lyndon Baines Johnson** (27 agosto 1908 - 22 janero 1973) ia es la presidente tredes-ses de la Statos Unida de America.
Woodrow Wilson

**Woodrow Wilson** (28 desembre 1856 - 3 febrero 1924) ia es la presidente dudes-oto de la Statos Unida de America.
Warren Gamaliel Harding

**Warren Gamaliel Harding** (2 novembre 1856 - 2 agosto 1923) ia es la presidente dudes-nove de la Statos Unida de America.
Baia Hudson

La **Baia Hudson** (Inuktitut: K*angiqsualuk ilua*, Franses: *baie d'Hudson*, Engles: *Hudson Bay*) es un corpo de acua salosa grande en Canada norde-este con un area de 1,230,000 km2, e drena un area multe grande - sirca 3,861,400 km2 - cual inclui partes grande de Canada norde e sentral, e partes de la SUA norde e sentral. Lo ave un estende sude nomida Baia James.

La baia es nomida per Henry Hudson, un marinor engles servinte la Compania Nederlandes de India Este. El ia contribui ance sua nom a la Rio Hudson en Nova York, SUA. La nome en Cri este es *Wînipâkw*, cual sinifia acua fangosa o marin. Esta nom es ance la orijin de la nom per Lago Winnipeg e la site Winnipeg.

La baia es alga basa e es nomida un mar "epicontinental", con un profundia promedia de sirca 100 metres. Lo es sirca 1370 longa e sirca 1050 km larga. A la este, lo es juntada con la Mar Atlantica par la Streta Hudson; a la norde, lo es juntada con la Mar Artica par la Basin Foxe (nomida per sua descovror) e la Streta Fury e Hecla (nomida per la du barcones engles cual ia esplora prima la area).
Ronald Reagan

**Ronald Reagan** (6 febrero 1911 - 5 junio 2004) ia es la presidente cuatrodes de la Statos Unida de America.
John Fitzgerald Kennedy

**John Fitzgerald Kennedy** (29 maio 1917 - 22 novembre 1963) ia es la presidente tredes-sinco de la Statos Unida de America.
Harry S. Truman

**Harry S. Truman** (8 marto 1884 - 26 desembre 1972) ia es la presidente tredes-tre de la Statos Unida de America.
George Herbert Walker Bush

**George Herbert Walker Bush** (12 junio 1924) ia es la presidente cuatrodes-un de la Statos Unida de America.
James Garfield

**James Garfield** (19 novembre 1831 - 19 setembre 1881) ia es la presidente dudes de la Statos Unida de America.
1524

## Avenis
*April 30 - Batalia de la Sesia en Italia entre Frans e Espania.
## Nases
*Jan Borukowski, secretor real de Polsca (mori 1584)
## Moris
*Andrea Solari, depintor italian (nase 1460)
Baia Chesapeake

La **Baia Chesapeake** (engles: Chesapeake Bay, pronunsiada "Txésapik Bei") es un estuario en la statos Maryland e Virginia en la SUA. Lo es situada en la rejion media-atlantica e es separada de la Mar Atlantica par la Penisola Delmarva, con sua boca situada a la sude entre Capo Henry e Capo Charles. La baia es multe importante pe la ecolojia e economia de la du statos e otras. Plu ca 150 rios major sorti a la baia, con un basin de 166,534 km2, cual covre partes de ses statos (New York, Pennsylvania, Delaware, Maryland, Virginia, e Virginia Ueste) e Washington, DC (la capital de la SUA).

La baia es sirca 320 km longa de la sorti de la Rio Susquehanna a sua sorti a la Mar Atlantica. Lo ave un surfas de 11,601 km2, con un profundia promedia de 6.4 metres, e un profundia masima de 53 metres.

La baia es abitada par un varia multe grande de pex e avias. La nom es de un parola algoncian *Chesepiooc*, cual ia refere a un vileta "a la acua grande", situada asta la abri de la baia a la Mar Atlantica, o a la popla de acel vileta.
1527

## Avenis
*Concista espaniol de la teras alta de Guatemala completada; prima Site de Guatemala fundada (Ciudad Vieja).
## Nases
*Charles de Guise, cardinal franses (mori 1574)
## Moris
*novembre 28 - Jerome Emser, teolojiste deutx (nase 1477)
1522

## Avenis
*La edita tre de la Textus Receptus de la Biblia es publicida.
## Nases
*Maio 24 - John Jewel, bispo engles (mori 1571)
## Moris
*April - Rea Eleni de Itiopia
1525

## Avenis
*junio 27 - Martin Luther sposi Katharina von Bora.

## Nases
*janero 6 - Caspar Peucer, reformor deutx (mori 1602)
## Moris
*desembre 30 - Jakob Fugger, bancor deutx (nase 1459)
1526

## Avenis
*Imperor Go-Nara asende a la trono de Japon.
## Nases
*Taqi al-Din, siensiste muslim (mori 1585)
## Moris
*Lucas Vásquez de Ayllón, esploror espaniol (nase 1475)
1528

## Avenis
*Espania prende controla direta de Acapulco.
## Nases
*janero 7 - Jeanne d'Albret, rea de Navarre (mori 1572)
## Moris
*Matthias Grünewald, artiste deutx (nase 1470)
1530

## Avenis
*Un deluvia covre Roma.
## Nases
*febrero 18 - Uesugi Kenshin, samurai japones e senior de gera (mori 1578)
*Christopher Bathory, prinse de Transilvania (mori 1581)

## Moris
*desembre 26 - Babur, fundor de la Impero Mughal (nase 1483)
1531

## Avenis
*La Cometa Halley apare.
## Nases
*John Popham, Senior Xef Justia de England (mori 1607)
## Moris
*Andrea Del Sarto, depintor Italian (nase 1487)
1521

## Avenis
*Marto 16 - Ferdinand Magellan ariva a la Pilipinas.
## Nases
*Maio 8 - Petrus Canisius, Jesuit nederlandes (m. 1597)
## Moris
*Stephen Hawes, poesiste engles (n. 1502)
1520

## Avenis
*Janero 18 - Re Christian II de Danmarc e Noria defeta la svensces a Lago Asunde.
## Nases
*hoi Hyong Ung, monce corean
## Moris
*Cacamatzin, re de Texcoco (nase 1483)
1532

## Avenis
*junio 25 - Suleiman I dirije un otra invade de Magiar, ce fala misera.
## Nases
*Luis Frois, misionor Portuges (mori 1597)
## Moris
*William Warham, Arcibispo de Canterbury (nase 1450)
1533

## Avenis
*Pechenga Monceria es fundada en la distante norde ne Rusia.
## Nases
*april 24 - William I de Orange (mori 1584)
## Moris
*Gustav Trolle, Arcibispo de Uppsala (nase 1488)
1534

## Avenis
*maio 10 - Jacques Cartier esplora Newfoundland cuando xerca per la Pasaje Norde-ueste.
## Nases
*Isaac Luria, scolor*  e mistica iudi (mori 1572)
## Moris
*Cesare Hercolani, soldato italian (nase 1499)
1538

## Avenis
*agosto 6 - Bogota, Colombia, fundada par Gonzalo Jiménez de Quesada.
## Nases
*otobre 31 - Caesar Baronius, cardinal e istoriste italian (mori 1607)

## Moris
*febrero 12 - Albrecht Altdorfer, pintor deutx (nase s.1480)
1539

## Avenis
*maio 30 - En Florida, Hernando de Soto atera a Tampa Bay con 600 soldatos per trova oro.
## Nases
*april 7 - Tobias Stimmer, depintor suiz (mori 1584)
## Moris
*Hugh Cook Faringdon, Abade de Reading
1541

## Avenis
*La tradui un de la Biblia en svensce
## Nases
*janero 26 - Florent Chrestien, scrivor franses (mori 1596)
## Moris
*Amago Tsunehisa, senior de gera japones
1542

## Avenis
*desembre 14 - prinsesa Mary Stuart deveni Rea Mary I de Scotland.
## Nases
*Horio Yoxiharu, daimio japanes (mori 1611)
## Moris
*Dosso Dossi, depintor italian (nase 1490)
1543

## Avenis
* Mikael Agricola publici Abckiria
## Nases
*Domenico Fontana, arcitetor italian (mori 1607)
## Moris
*maio 24 - Nicolaus Copernicus, matematiciste e astronomiste (nase 1473)
1536

## Avenis
*maio 19 - esecuta de Anne Boleyn
*Manco Capac II revolta de rena espaniol en Peru
## Nases
*Toyotomi Hideyoshi, senior de gera japones (mori 1598)
## Moris
*setembre 25 - Johannes Secundus, poesiste nederlandes (nase 1511)
1535

## Avenis
*otobre 2 - Jacques Cartier descovra Montreal, Quebec.
*Carlos 5 concista Tunis.
## Nases
*junio 2 - Papa Leo XI (mori 1605)
## Moris
*Bartolomeo Tromboncino, composor italian (nase 1470)
1544

## Avenis
*maio - imperor Charles V invade Frans ance ora
## Nases
*janero 19 - Re Francis II de Frans (mori 1560)
## Moris
*Chen Chun, depintor xines (nase 1483)
1547

## Avenis
* Chambre Ardente fundada en Paris
## Nases
*marto 1 - Rudolph Goclenius, filosofiste deutx (mori 1628)
## Moris
*julio 31 - Re Francis I de Frans (nase 1494)
1545

## Avenis
*febrero 27 – la Batalia de Ancrum Moor – Scotland vinse la fortes superior de England

## Nases
*Mashita Nagamori, senior de gera japanes (mori 1615)

## Moris
*Hans Baldung, artiste deutx (nase 1480)
1546

## Avenis
*Pas entre England e Frans
## Nases
*Tobias Matthew, arcibispo de York (mori 1628)
## Moris
*Philipp von Hutten, cavalero deutx (nase 1511)
1548

## Avenis
*Mary I de Scotland enviada a Frans
## Nases
*William Stanley, soldato engles (mori 1630)
## Moris
*Re Sigismund I de Polsca (nase 1467)
La Marseillaise

**La Marseillaise** (pronunsiada "la marseiéz") es la imno ofisial de Frans.

## Tradui a lingua franca nova

Vade, enfantes de la pais, 
Vosa dia de gloria ariva!
Contra nos, tirania leva
Sua bandera sanguosa
Vos oia, en la campania,
La ruji de soldatos ferosa?
Los veni a en vosa brasos
Per talia la gargas de vosa fias e sposas!

Prende armas, sitadanes,
Ordina vosa bataliones,
Marxa, marxa!
Ta ce un sangue nonpur
Acui la ranures de nosa aranos!


## Traduida nonleteral

Sta vos, enfantes de la Pais,
Oji es nosa dia de gloria! 
Contra nos los leva sua bandera
de la tirania, versor de sangue
Esce vos oia tra nosa campanias
roncas de soldatos ferosa?
Los veni a vosa brasos,
mata vosa fios, vosa sposas!

A la armas sitizanes!
Formi vosa bataliones!
Marxa! Marxa!
Per sangue stranjer
nosa arados side!
Donald Trump

**Donald John Trump** (14 junio 1946 en New York, SUA) es la presidente de la SUA inter 2017 e 2021, e de 2025. 

Trump es un comensior susedosa, ma el no ave esperia political cuando el es elejeda presidente de SUA. El ia es la aspiror de la Partito Republical de SUA.

Trump ia perdi la eleje presidental contra Joe Biden en la anio 2020.
Muwashshah

**Muwashshah** (en arabi موشح‎‎ muwaššaḥ) es la nom per un forma poesial arabi e un jenero musical. La forma poesial es un poesia de varia linias scriveda en arabi clasica, usual de sinco strofe, alternante con un refren con un rima en serie. La jenero musical usa linias de muwashshah como testo, ancora en arabi clasica.
Monceria

Un **monceria** es un construida abitada per monces o monces fema. Un monceria jeneral inclui locas per prea cual pote es un egleseta, un eglesa o un templo, e pote ance servi como oratorio.
1550

## Avenis
*La prima almanac de Nostradamus es scriveda.
## Nases
*Robert Balfour, filosofiste scotes (mori 1625)
*John Davis, esploror engles (mori 1605)
## Moris
*Tabinshwehti, Re de Burma (nase 1512)
1549

## Avenis
*Julio 27 - Francis Xavier ariva en Japan.
## Nases
*Ogawa Sucetada, seniora de gera japanes (mori 1601)
## Moris
*Elia Levita, scrivor ides (nase 1469)
Monceria de San Miguel de la Escalada

**San Miguel de la Escalada** es ia es un monceria locada en la vila de la mesma nom, en la munisipa de Gradefes, en la provinse de Leon. Lo es locada en la Via de San Jacobo. De la monceria sola es conservada la templo. La monceria ia es santida en la anio 913 par la abade Alfonso, ci ia ariva a Leon junta a otra monces de Cordoba.
Mauro Malavasi

**Mauro Malavasi** (nase 1957) es un pianiste, scrivor de cantas, e produor italian.

## Lia esterna
* Un esemplo de sua canta "Romanza"
Cultur

**Cultur** pote es definida en multe formas. Seguente la antropolojiste E.B. Tylor, lo es "acel intera complicada cual inclui sabe, crede, arte, moralia, lege, costum e cualce otra capasias e abituas otenida par umanas como membros de sosia".

## Etimolojia
La parola "cultur" es fundida en la terma usada par Cicero en sua *Tusculanae Disputationes*, do el ia descrive un cultiva de la spirito o *cultura animi*, usante la metafor cultival de la developa de un spirito filosofial, teleolojial comprendeda como la ideal la plu alta per la developa umana.

## Vide ance
* Cultur de Europa
Arc de Triomphe de l'Etoile

**La Arc de Triomphe de l'Étoile** (pronunsiada [aʁk də tʁijɔ̃f də letwal], "la arco de vinse de la stela") es un de la monumentos la plu famosa en Paris, stante a la fini ueste de la *[[Champs-Élysées]]* a la sentro de la *[[Place Charles de Gaulle]]*, orijinal nomida la *Place de l'Etoile* (plaza de la stela) per la junta stelin formida par sua 12 stradas radiante, a la riva destra de la Rio Seine.

Lo ia es desiniada par Jean Chalgrin en 1806, encargada par la Imperor Napoleon pos sua vinse a Austerlitz. La sculta major mostra jovenes nu franses combatante gerores barbida germanica en malie. Seguente sua construi, la arco ia deveni un punto de asembla de soldatas franses, paradente pos campanias militar susedente, e per la parade militar de la Dia de Bastille anial.
Prosedes de Salem

La **Prosedes de Salem** ia es un serie de sesiones local per prosedi persones acusada de sorsoria en la contia de Essex, Suffolk e Middlesex en Massachusetts, entre febrero 1692 e maio 1693.

Esta episodio es un de la casos la plu famos de isteria coletiva e el es usada en la retorica political e en la leteratur poplal como un nara vivin avisante sur la peril de la estremisme relijios, la acusas falsa e la intrui governal local en la libria individua.
Universia Brigham Young

La **Universia Brigham Young** es un universia privata locada en Provo, Utah. El es de La Eglesa de Jesus Cristo de la Santas de la Dias Ultima e el es la universia relijios la plu grande de la Statos Unida de America e la cuatro universia privata plu grande.

La studiantes de BYU deve segue un codigo de onora, cual demanda per ave un 
condui segun la ensinias de la Santas de la Dias Ultima:
* onestia academial
* adera a la norma de vesti.
* asteni de seso estra la sposia.
* asteni de consuma de drogas e alcol.

## Lias esterna
* Universia Brigham Young
Valahia

**Valahia** (Romanian: Țara Românească pronunsiada [ˈt͡sara romɨˈne̯askə], "Pais Romanian; antica: Țeara Rumânească, en la alfabeta cirilica romanian: Цѣра Рȣмѫнѣскъ) es un rena pasada en Europa sude-este, entre la Rio Danubio e la Alpes de Transilvania. La nom "Valahia" es de la parola usada par poplas germanica e celta per refere a la parlores de latina e sua projenia (la Valahianes) en la Balcanes. Nota ce esta popla nomi se "romanes" e sua teritorio "Romania"

Valahia es un rejion istorial e jeografial de Romania. Lo es situada norde de la Rio Danubio basa e sude de la Montes Carpati sude. Valahia es tradisional divideda entre du partes: Muntenia (o Valahia Grande) e Oltenia (o Valahia Peti).

Valahia ia es fundida como un prinsia en la sentenio 14 temprana par Basarab 1, pos un rebela contra Carlo 1 de Magiar. En 1417, Valahia ia aseta la suzerania de la Impero osmanian. Esta ia dura asta la sentenio 19, an si con periodos corte de ocupa rusce entre 1768 e 1854. En 1859, Valahia ia uni con Moldavia per crea la Prinsias Unida, cual adota la nom Romania en 1866, e ia deveni la Rena de Romania en 1881. Plu tarda, seguente la disolve de la Impero Austro-Magiar e la resolve de la representores de la romanianes en 1918, Bucovina, Transilvania, e partes de Banat, Crisana, e Maramures ia es donada a la Rena de Romania, forminte la stato moderna, Romania.
Orijina de la romanianes

Lo ave varia teorias sur la **orijina de la romanianes**. On no ave duda ce la romanian es un lingua romanica, desendente de la latina vulgar parlada en la provinses roman en la norde de la "linia Jireček" (un linia cual separa la teras de lingua latina de las de lingua elinica).
Universia de Bagdad

La **Universia de Bagdad** (arabi: *جامعة بغداد*) es la universia plu grande de Irac e la du plu grande de la mundo arabi pos la Universia de Cairo.

## Lias esterna
* Universia de Irac
Universia de rexerca

Un **universia de rexerca** es un universia cual espeta ce tota sua profesores ta partisipa en rexerca, en contrasta con ce esta ta es un esije asinia inisial. Esta universia pote es reconoseda per un foca forte en rexerca inovosa e la prestijia de sua marcas.

## Bibliografia
* Smith, Dean O. (2011) *Managing the Research University*, Oxford: Oxford University Press
Nahali (lingua)

**Nahali** (acc nihali), es un lingua isolida cual es parlada en India ueste-sentral (Madhia Pradex e Maharaxtra) per sirca 5 000 persones.  La lingua ave multe parolas prestada de la linguas marati (lingua), dravidica, e corcu, ma sirca 25% de sua vocabulo es orijinal de la lingua. On ave no parlores monolingua de nahali - los pote parla ance hindi, marati, e/o corcu.

Tra sentenios, la plu de nahali ia labora como cultivores per la parlores de otra linguas. Spesial, nahalis ia labora per membros de la popla corcu, e ia es comun bilingual en la lingua corcu. Esta istoria ia resulta en parlores usante nahali per preveni ce otras pote comprende los. An si la vilas de corcus tipal ave un distrito nahali, la nahalis es videda par multe como un popla stranjer e nonfidable. La usa de la lingua pare simil a la usa de romani en Europa.
Streta Bering

La **Streta Bering** (Rusce: Берингов пролив, Beringov proliv, Yupik: Imakpik) es un streta de la Mar Pasifica cual borda con la Mar Artica a la norde. Lo es locada entre Rusia e la SUA. Nomida per Vitus Bering, un esploror dansce en la servi de la Impero Rusce, lo es situada sude de la Sirculo Artica a sirca 65° 40' norde latitude. La borda este-ueste entre Rusia e la SUA es a 168° 58' 37" ueste.

La streta es sirca 82 km larga a sua punto la plu magra, entre Capo Dezhnev a la Penisola Chukchi e Capo Prinse de Wales, Alaska. Sua profondia varia entre 30 metres e 50 metres. Lo borda con la Mar Chukchi a la norde e la Mar Bering a la sude.

La Linia Internasional de Data es situada a un distantia egal entre la Isolas Diomede par 1.5 km, cual causa ce la lados rusce e american es normal en otra dias de la calendario.

La streta ia es un parte de la ipotese ce umanas ia migra de Asia a America Norde par la americanes orijinal, usante un ponte de tera nomida Beringia, cuando la altia de la mar ia esposa un estende larga de la solo de la mar. Esta ipotese es la dominante oji. Nota ance ce multe crusis de la streta par barco ia es recordada en la sentenio 20 temprana.
Canon ueste

La **Canon ueste** es un colie de libros, musica e arte cual la eruditas aseta como la plu importante e influente en la cultur ueste.

Harold Bloom ia divide la corpo de leteratur ueste en cuatro edas:
* La eda teocrata (2000 aec - 1321 ec), con sinco tradisiones xef cual ia influi la Ueste:
** Asia sude-ueste antica, pe Gilgamex, La Libro de la Mores e la Biblia.
** Barat antica, pe Mahabharata.
** Elas antica, pe la Iliada e la Odisea par Homero
** Roma antica, pe la Eneida (Vergilio) e la Mutas (Ovidio)
** Eda medieval, pe la Confesas de San Augustino
* La eda aristocrata (1321-1832), con sinco corpos xef de leteratur:
** Italia, pe La Comedia Divin (Dante), La Prinse (Macchiavello)
** Frans, pe La Misantrope (Moliere), la Esajos (Montaigne) e Candido (Voltaire)
** Deutxland pe La Rubores (Friedrich Schiller), Fausto e la Viaja Italian (Goethe)
** Espania e Portugal, pe Don Quixote (Miguel de Cervantes), La Trucor de Sevilla (Tirso de Molina) e La Lusiadas (Luis de Camoens)
** Britan Grande e Er, pe Romeo e Julieta (William Shakespeare), Paradiso Perdeda (John Milton) e La Viajas de Gulliver (Jonathan Swift)
* La eda democratica (1832 - 1900), cuando la fortia de la leteratures american e rusce comensa
** Britan Grande e Er pe La imaje de Dorian Gray (Oscar Wilde) e La Aventuras de Oliver Twist (Charles Dickens)
** Italia pe La Prometeda (Alessandro Manzoni) e La aventuras de Pinocchio (Calro Collodi)
** Frans, pe Roja e Negra (Stendhal) e La Miseras (Victor Hugo)
** Deutxland pe La Anelo de la Nibelungos (Richard Wagner) e La Contas de la Fratres Grimm
** Espania e Portugal pe, Fortunata e Jacinta (Benito Pérez Galdós) e La Regenta (Leopoldo Alas)
** Rusia pe, Crimin e Puni (Dostoevsky) e Gera e Pas (Leo Tolstoy)
** Statos Unida de America pe, La Aventuras de Huckleberry Finn (Mark Twain) e Moby-Dick (Herman Melville)
* La eda caososa (1900- oji) cual inclui multe paises e autores.

## Vide ance
* The Western Canon: The Books and School of the Ages
Roc

**Roc** es un tipo de musica popular, tipal per dansa, marcada par ritmo forte e melodias simple, cual ia comensa en la desenio de 1950 en la SUA como un misca de blus afroamerican e la musica campanial de americanes blanca.
Mar Japanes

La **Mar Japanes** es un mar marjinal de la Mar Pasifica, entre la arcipelago de Japan, Sakhalin, la penisola de Corea, e Rusia. Como la Mar Mediteraneo, lo ave cuasi no mareas, car lo es cuasi encluida de la Mar Pasifica. Esta isoli es refletada ance en la spesies de animales e en la salosia de la acua, cual es min ca en la Mar Pasifica. La mar no ave isolas grande, baias, o capos. La ecuilibra de acua es determinada plu par la influe e esflue tra la stretas cual junta lo con la mares visina. Poca rios esflue a la mar, e sua contribui tota es sirca un persento.

La mar es nomida Nihonkai (日本海, leteral "mar japanes"), Rìběn hǎi (日本海, leteral "mar japanes") o orijinal Jīng hǎi (鲸海, leteral "mar de balenas) en Xina,[2] Yaponskoye more (Японское море, leteral "mar japanes") en [Rusia], Chosŏn Tonghae (조선동해, leteral "mar este de corea") en [Corea Norde, and Donghae (동해, leteral "mar este") en Corea Sude.
Mar Xines Sude

La **Mar Xines Sude** es un mar marjinal de la Mar Pasifica, encluinte un area de la Stretas Carimata e Malaca a la Streta Taiwan, con sirca 3,500,000 km2. La mar ave un importa grande per stratejia militar. Un tri de la comersia marina pasa tra la mar, portante plu ca tre trilion dolares american cada anio. Lo conteni peserias profitosa cual esensal per la securia de comeda per miliones de persones en Asia sude-ueste. E lo ave reservas multe grande de olio e gas su sua basa.

La mar es locada sude de Xina, este de Vietnam, ueste de la Pilipinas, este de la penisola de Malaisia e Sumatra, asta la streta Singapor en la ueste, e norde de Borneo.

On ave sentos de isolas pico de la Mar Xines Este. La mar e sua isolas, la plu de cual no es abitada, es la sujeto de multe declaras competente de propria par multe nasiones. Esta declaras es refletada en la varia de nomes usada per la isolas.

La nom varia alga en la linguas de la area:
:En xines: 南海 (Nán Hǎi; leteral "mar sude")
:En japanes: 南シナ海 (Minami Shina Kai; leteral "mar xines sude")
:En viet:  Biển Đông (leteral "mar este")
:En tagalog: Dagat Timog Tsina (leteral "mar xines sude")
:En melaiu: Laut China Selatan (leteral "mar xines sude")
Transilvania

**Transilvania** es un rejion istorial en Romania sentral moderna. Lo borda a la este e sude par la Montes Carpatian e a la ueste par la Montes Apuseni. La rejion es famosa per la vistas de la Carpatianes e sua istoria rica. Lo conteni ance alga sites major como Cluj-Napoca, Brasov, Sibiu, e Targu Mures. La mundo ueste asosia comun la rejion con vampires, causada par la novel *[[Dracula]]*, par Bram Stoker, e la filmas fundida sur la novel. La mito ia comensa con la narada de un Prinse Vlad Dracul notada per sua cruelia.

La istoria de Transilvania es un de series de domina par poplas diferente. Orijinal, lo ia es la nucleo de la Rena de Dacia (82 BC–106 AD), concistada par la romanes en 106. Pos la romanes, lo ia es invadeda par la carpes, la visigotos, la hunes, la gepides, la avares, e la slavicas. Entre la sentenios 9 e 11, la balgarsces ia rena Transilvania, segueda par un rena corta par la valahianes. La magiares ia concista multe de Europa sentral, incluinte Transilvania en 1003, cuando Re Stefan 1 ia vinse Prinse Gyula. Per multe anios, la Impero Hapsburg e la Impero osmanian ia batalia per posese de Transilvania (e otra teritorios de la Balcanes). Seguente la Gera Mundal 1, la majoria romanian de Transilvania ia eleje representores, ci alora ia declara un uni con Romania a 1 desembre 1918, cual es aora la festa nasional de Romania, nomida "la Dia de la Uni Grande".
Lagos Grande

La **Lagos Grande** (engles: *the Great Lakes*. franses: *les Grands-Lacs*) es un serie de lagos interliada de acua dulse, locada xef en la rejion norde-este e norde-central de America Norde, a la borda entre Canada e la SUA, e cual lia a la Mar Atlantica par la Rio San Lorenzo. Los es composada (de ueste a este) de Lago Superior, Lago Michigan, Lago Huron, Lago Erie, e Lago Ontario.

La Lagos Grande es la grupo de lagos de acua dulse la plu grande a Tera par area, e la grupo du par volum, conteninte 21% de la acua surfas de acua dulse par volum. La surfas es 244,106 km2, e la volum es 22,671 km3, un cuantia pico min ca la volum de Lago Baikal (23,615 km3). Par sua cualias marin (ondos rolante, ventas continuante, corentes forte, profundas grande, e orizones distante), la sinco Lagos Grande ia es comun refereda como mares interna. Lago Superior es la lago du de grandia en la mundo par area, e Lago Michigan es la lago la plu grande cual es tota sola en un nasion.

La Lagos Grande ia comensa formi a la fini de la periodo glasial final sirca 14,000 anios a ante, cuando la glasias retirante ia esposa la basines cual lo ia escava en la tera, cual alora ia pleni par la acua de la jelo fondente. La lagos ia es un via major per transporta, migra, e comersia, e los es la abitada de un cuantia grande de spesies acual. Multe spesies invadente ia es introduida par comersia, e alga menasa la biodiversia de la rejion.

La rejion cual ensirca la lagos es nomida la rejion de la Lagos Grande, e lo inclui la mega-urba de la Lagos Grande. La mega-urba inclui sites grande como Chicago, Buffalo, Cleveland, Milwaukee, Rochester, e Duluth en la SUA, e Toronto, Hamilton, e Thunder Bay en Canada.
Lagos Grande de Africa

La **Lagos Grande de Africa** (suahili: Maziwa Makuu) es un serie de lagos composante un parte de la lagos de la Vale de Falion. Los inclui Lago Victoria, la lago de acua dulse tre en grandia, e Lago Tanganyika, la lago du en grandia. En tota, los conteni 31,000 km3 de acua, plu ca o Lago Baikal o la Lagos Grande de America Norde. Los conteni sirca 25% de la acua dulse (nonjelida) de la planeta.

La lagos grande de la falion de Africa es la abitada antica de un biodiversia multe grande. Sirca 10% de la spesies de pexes abita ala.

La nasiones en la rejion de la lagos inclui Burundi,la Republica Democrata de Congo, Cenia, Ruanda, Tanzania, Uganda, Zambia, Malaui, e Mosambic. Un confere ia aveni en Uganda en 2017 sur la crese de la rejion. La rejion, do bordas de la eda colonial talia tra grupos etnical, ia es un crisol de desacorda en la 20 anios pasada, con multe rebelas e invades. La Nasiones Unida, la SUA, e alga nasiones european ave diplomatas e representores per aida manteni pas ala.
Nasiones Unida

La **Nasiones Unida** (**NU**) es un organiza intergovernal con la taxe per promove coopera internasional e per crea e manteni ordina internasional. Un recambia per la Lega de Nasiones, cual no ia es produosa, la organiza ia es instituida a 24 otobre 1945, pos la Gera Mundal 2, con la gol de preveni un plu tan desacorda. A sua institui, la NU ia ave 52 statos-membros; Aora, on ave 193. La xeferia de la NU es en Manhattan, New York Site, e es estrateritorial (pd, lo no parteni a la SUA ma ata como un organiza autonom). Otra ofisias major es en Geneve, Nairobi, e Wien. La organiza es suportada par contribuis cargada e voleda de sua statos-membros. Sua goles inclui manteni pas e securia internasional, promove diretos umana, suporta developa sosial e economial, proteje la ambiente, e dona aida umaniste en casos de famion, desastre natural, e disputa militar. La NU es la organiza intergovernal la plu grande, la plu conoseda, la plu potiosa, e la plu representante en la mundo. 

La constitui de la NU ia es desiniada a un confere entre april e junio 1945 en San Fransisco, e ia es suscriveda a 26 junio 1945 a la conclui de la confere. La constitui ia es realida a 24 otobre 1945, e la NU ia comensa. La gol de conserva pas ia es complicada en sua desenios prima par la Gera Fria entre la SUA e la Uni Soviet e alias. La organiza ia partisipa en atas major en Corea e la Congo, e ia aproba la crea de la stato de Israel en 1947. La cuantia de stato-membros ia crese multe seguente la descoloni vasta en la desenios de 1960, e par la desenio de 1970, sua bujeta per programes per developa sosial e economial ia deveni multe plu grande ca sua spende per manteni pas. Pos la fini de la Gera Fria, la NU ia comensa misiones major militar e per manteni pas tra la mundo, con grados variosa de susede.

La NU ave ses organos major: La Asembla Jeneral, la Consilia de Securia, la Consilia Economial e Sosial, la Secreteria (per furni studias, informas e laborerias nesesada par la NU), la Corte Internasional de Justia, e la Consilia de Dirije de Teritorios (no ativa de 1994). Ajentias de la NU inclui la Banco de Mundo, la Organiza de Sania Mundal, la Program de Comeda Mundal, La Organiza de Educa, Siensa, e Cultur de la NU (UNESCO), e la Reserva Internasional per Enfantes de la NU (UNICEF). La ofisior la plu importante es la Secretor Jeneral, la rol de 2017 de la politiciste e diplomata portuges, António Guterres.
Dialetica

**Dialetica** (elinica: διαλεκτική, dialektikḗ; relatada a dialogo), ance nomida la metodo dialetical, es a sua plu simple, un discute entre du o plu persones ci ave ideas sur un sujeto cual difere, ma ci desira fundi la veria par la usa de debate razonante. Dialetica sembla debate, ma sin la elementos sujetal como apela a emosia e retorica (en la forma negativa moderna). Lo pote es contrastada con la metodo instruinte, en cual un lado de la conversa atenta educa la otra. La metodo es comun atribuida a la filosofiste de Elas antica, Socrate e sua metodo socratal

En Hegelisme, dialetica oteni un sinifia spesialida de un contradise de ideas cual deveni un fator determinante en sua interata. (Nota ce la idea es plu de Kant e Fichte ca Hegel.) La dialetica ave tre pasos de developa: la tese cual presente plu comun la idea asetada ante la debate, la antitese cual contradise o nega la tese, e la sintese cual redui la tensa entre la tese e antitese.

Materialisme dialetical, un varia de Karl Marx e Friedrich Engles, ajusta la dialetica de Hegel (cual es de un natur idealistica) a un materialisme tradisional, pd en loca de ideas de la mente, los esamina avenis en la realia fisical (pe la situas economial en la mundo). La dialetica, spesial los de Hegel e Marx, asentua la importa de la evolui de ideas o praticas nova e no predisable par sola contempla la ideas o praticas tradisional. En evolui, per esemplo, la organisme e un cambia de la ambie pote causa la developa de un spesie nova, cual pote denova debe fasa ambies nova e an ambies lo mesma ia crea. Esta modo de pensa no es un parte de lojica tradisional, cual es posible la razona perce la mente umana resiste lo.
Johann Gottlieb Fichte

**Johann Gottlieb Fichte** (deutx: [ˈjoːhan ˈɡɔtliːp ˈfɪçtə]; 19 maio 1762 – 27 janero 1814), ia es un filosofiste deutx ci ia deveni un fundor de la move filosofial conoseda como idealisme deutx, cual ia developa de la scrives teorial e etical de Immanuel Kant. Resente, filosofistes ia comensa valua Fichte como un filosofiste importante, par causa de sua intuis en la natur de autoconsensia. Fichte ia es ance la inventor de la idea de tese-antitese-sintese, un idea comun atribuida a Hegel. Como Descartes e Kant ante el, Fichte ia es motivada par la problem de sujetivia e consensia. El ia scrive ance obras de filosofia political, e ave la reputa de es un de la padres de nasionalisme deutx.
Linguas baltica

La **linguas baltica** es un sufamilia de la familia de linguas indoeuropean. Los es parlada en la rejion a este e sude-este de la Mar Baltica, e en edas antica, ance a sude de acel mar. La plu de la linguas es estinguida, ma du, lietuvisce e latvisce, es ancora vivente.

Linguas baltica ueste:

* Galindan †
* Prus Vea † (multe linguistes crede ce esta es la forma la plu vea de la linguas baltica)
* Sudovian (Yotvingian) †

Linguas baltican este:

* Curonian † (alga linguistes crede ce esta es un lingua baltican ueste)
* Latvisce (1,5 milion parlores)
** Latgalisce (150 mil parlores) (la plu persones crede ce esta es un dialeto de latvisce)
* Lietuvisce (4 milion parlores)
** Samogitian (la plu persones crede ce esta es un dialeto de lietuvisce)
* Selonian †
* Semigalian †

(†—lingua estinguida)
Poplas baltica

La **poplas baltica** es un grupo etnical e lingual de indoeuropeanes. Oji, sola la lietuvisces e latvisces survive. Ma orijinal, los ia estende de la Rio Vistula a la Rio Dnepr, a sude de la Mar Baltica. La area ia es composada de forestas densa, con miles de lagos e pantanes, cual ia contribui a la isoli de esta popla e la natur conservante de sua linguas.

La balticas ia difere entre grupos ueste e grupos este. En la area de Deutxland e Polsca moderna norde, tribus como la Prus e otra estinguidas ia abita. En la este, pd Lietuva, Latvia e Bielarus moderna, ia es la asendentes de la lietuvisce e latvisces, con otra tribus estinguida

Tra la milenio prima ec, la area de abita de la balticas ia diminui. Multe tribus ia es asorbeda par otra grupos como la polsces, rusces, e gotos (ci ia migra de Sveria), an si la balticas ia estende se en partes de la abita de la uralicas sude-ueste, cual es oji representada par la estis.

En la sentenio 13, la statos de crusadores deutx (pe la Ordina de Livonia e la Ordina Teutonica) ia rena la area cual es aora Latvia e Esti. Tra sentenios, la area ia es desirada par la deutx, la rusces, la polsces e la svensces. En 1569, Polsca e Lietuva ia uni e ia comensa estende se tra Bielarus, Ucraina, partes de Rusia, Latvia, e un parte de Esti. Esta ia es la culmina de potia de la balticas, an si los ia debe comparti la potia con Polsca.

La rena de tsar Piotr la grande de Rusia ia resulta la uni de Polsca, e Lietuva ia deveni un protejeda de Rusia. La popla baltica ia joia libria per un tempo corta en 1918, ma ia deveni denova controlada par Rusia en 1944. En 1990, la Uni Soviet ia disolve, e Lietuva e Latvia ia deveni final libre, con sua visina Esti.
Franco

La **francos** ia es un colie de popla germanica, de ci sua nom ia es prima notada en fontes roman de la sentenio tre, e asosiada con la tribus a la Rio Reno basa e media a la borda de la Impero Roman. Plu tarde, la nom es asosiada con la dinastias germanica romanida en la impero colasante, cual ia rena plu tarde la rejion intera entre la rios Loire e Reno, e cual ia domina renas pos-roman e popla germanica, e ultima ia es reconoseda par la Eglesa Roman Catolica como la susedores de la renores antica de la Impero Roman Ueste.

An si la nom franco sola ia apare en la sentenio tre, a min alga de la tribus franco ia es conoseda par sua nomes propre a la romanes, e como alias furninte soldatos e como enemis. La nom nova apare prima cuando la romanes e sua alias ia perde controla de la rejion de la Reno. La francos ia es prima notada como opera con lunlotra per ataca su la romanes de estra sua area frontera, per esemplo par la sasones, e un desira par tribus de la frontera per move a en teritorio roman, con cual los ia ave sentenios de contata prosima.

Poplas franco abitante en la frontera roman ia es la francos de la Reno basa ci, de sua apare prima, ia es permeteda abita en teritorio roman, e la francos de la Reno media ci, pos multe atentas, ultima concista la site roman Colonia (moderne Kohl, Deutxland) a la frontera e ia prende la riva sinistra de la Reno. Plu tarde, en un periodo de desacorda entre fratas en la desenios 450 e 460, Cilderic 1, un franco, ia es un de alga xefes militar comandante fortes roman con asosias variosa etnica en Galia roman (aprosima France moderne). Cilderic e sua fio Clovis 1 ia fasa compete de Aegidius, un xef roman, per la rena de la francos asosiada con la fortes roman de la Loire. Esta nove tipo de reia, posible inspirada par Alaric 1, represente la comensa de la dinastia Merovian, cual ia susede en concista la plu de Galia en la sentenio ses, e ance institui sua xefia sur tota la renas franco sur la frontera de la Reno. Sur esta funda de esta impero Merovian, la carolanes avansante ta deveni ultima la imperores de Europa ueste en 800.

En la eda medieval, la nom "franco" ia comensa es usada como un sinonim per european ueste, car la francos carolan ia es la renores de la plu de Europa ueste, e ia institui un ordina political cual ia es la funda de la rena antica european cual fini sola con la Revolui Franses. Europeanes ueste ia parti sua fida con la Eglesa Roman Catolica e ia labora como alias en la Crusadas estra Europa en la Levante, do los continua refere a se mesma e la prinsias cual los institui com franco. Esta ia resulta ce multe linguas usa derivas de la nom per europeanes ueste.

De la comensa, la renas franco ia es political e legal divideda entre un parte este, cual ia es franco-germanica, e un parte ueste, cual ia es franco-roman. La rena este ia deveni cual on ia nomi la Impero Santa Roman e cual ia es  comun refereda como Germania. En la este, los ia continua parla un forma de latina e, asta oji, es comun refereda como Frans - la abitada de la francos.
Franco (lingua)

La **lingua franco** (nomida, par la francos, *Frenkisk*) ia es la lingua germanica ueste parlada par la francos entre la sentenios cuatro e oto. La lingua mesma no es multe atestada, ma lo ia resulta en multe parolas adotada en franses vea. Nederlandes vea es la nom for la dialetos vea de franco parlada en la paises basa, incluinte Beljia, Nederland, e partes ueste de Deutxland moderne, asta sirca la sentenio 12 cuando lo evolui a nederlandes media.

Entre la periodo merovian, franco ia ave un influe importante a la linguas romanica cual alora ta sustitui lo pos cuando los ia evolui de la lingua latina cual ia es introduida a Galia par la romanes. Esta resulta en multe parolas e nomes de locas en franses, incluinte la nom Frans, ave un fonte en la lingua franco. Entre la sentenios sinco e nove, la linguas parlada par la francos de la Reno basa ia evolui a nederlandes vea (o franco basa vea), en cuando en Picardia e Ile-de-France lo ia es ultima sustituida par franses vea (la pasa ultima de latina en sua evolui a franses).

La lingua franco como parlada ante la periodo de Carlos la grande es per la plu parte reconstruida de la nederlandes vea como rejistrada en la sentenios ses a 12, e de la parolas emprestada en franses vea. Un eseta notable es la enscrive Bergakker, cual representa posible la rejistra xef de franco de la sentenio sinco.
Roman de Brut

La **Roman de Brut** es un istoria leteratural en strofes de Britan par la poesiste Wace. Scriveda en lingua normande, lo es composada de 14 866 linias.

Lo es fundida sur la *Historia Regum Britanniae* de Godofredo de Monmouth, e ia es probable comensada sirca 1150 e finida en 1155. Lo ia es dirijeda a un escutores normande interesada en la lejendas e istoria de la teritorios nova de la rena anglonormande, estendente de la nara de la Re Artur e revadente asta Bruto de Troia.

La Roman de Brut es la obra de Wace plu famosa e survive en plu ca 30 manoscritos o fratos. Lo ia es usada par Layamon como la fundi de sua Brut e ia inspira la Merlin de Robert de Boron. Lo conteni un numero de esplicas importante de Godofredo, incluinte la prima nota de la Table Ronda de la Re Artur.
Academia Franses

La **Academia Franses**, fundida en 1634 e fada ofisial la 29 janero 1635 par la cardinal Richelieu su la rena de Louis 13, es un instituida franses de cual la funsional es normali e boni la lingua franses. Lo es composada de cuatro-des membros elejeda par sua colaborores. Integrada en la Instituida de Frans de la crea de esta la 25 otobre 1795, lo es la prima de sua sinco academias.
Masacras de 1804 en Aiti

La **masacras de 1804 en Aiti** ia marca la asasina de tota la creoles (la blancas orijinal de Frans) ci ia resta en Aiti pos la nondepende. Esta bani de sangue ordinada par Jean-Jacques Dessalines ia es fada en tota la teritorio aitian entre febrero e fini de april 1804. On ia mori entre 3000 e 5000 persones entre omes, femes e enfantes.
Hugo Schuchardt

**Hugo Ernst Mario Schuchardt** (4 febrero 1842 - 21 april 1927) ia es un linguiste deutx, conoseda par sua labora en la linguas romanica, la euscara, e linguas miscada, incluinte creoles, pijines e lingua franca.
Lope de Vega

**Lope Félix de Vega Carpio** (Madrid, 25 novembre 1562-Madrid, 27 agosto 1635) ia es un de la poesistes e autores teatral plu importantes de la Sentenio oro espaniol e, par la estende sua obra,​ un de la plu produosa de la leteratur universal.
Goto

La **gotos** (goto: Gut-þiuda, latina: Gothi, elinica: Γότθοι (Gótthoi)) ia es un popla germanica este, de ci du ramos, la visigotos e la ostrogotos, ia ave un rol importante en la cade de la Impero Roman Ueste tra un serie longa de geras e en la emerji de Europa medieval. La gotos ia domina un area vasta, cual a la plu grande su la re germanica Ermanaric e sua visre Athanaric estendeda de la Rio Danubio a la Rio Don, e de la Mar Negra a la Mar Baltica.

La gotos ia parla la lingua goto, un de la linguas germanica este estinguida. Lo ia es parlada final en Crimea en la sentenio 18 par la gotos crimean. En la lingua goto de Italia de la ostrogotos, los ia nomi se *Gut-þiuda* ("la popla goto").

A alga tempo sirca la sentenio un ec, popla germanica ia migra de Scandinavia a Gothiscandza, en Polsca moderne. Los ia continua a sude e este e, cuando los ia ariva a la stepe norde de la Mar Negra, la tribus ia adota la modo de vive de la nomadas eurasian. La referes prima de la gotos par la elinicas ia nomi los "scitianes", car esta area ia es ocupada istorial par la popla (nonrelatada a la gotos) con esta nom.

La invade prima en la Impero Roman cual es clar atribuida a la gotos es la saca de Histria en 238. Plu atacas segueda en la desenios a pos. En la batalia de Naissus (268), Aurelian, ci ia es cargada con tota cavalores roman entre la rena de Claudio, ia gida los contra un atenta par la gotos per entra Italia. Alga survivores ia es donada ambita en la impero, cuando otra ia es corporada en la armada roman. Esta batalia ia serti la survive de la impero per un otra du sentenios.

En la sentenio cuatro, la gotos deveni plu e plu soldatas en la armadas de la romanes, contribuinte a la armada roman ia es cuasi intera germanica a acel tempo. La prefere par la gotos per porta la pelos de animales ia deveni un moda en Constantinopoli, un abitua forte denunsiada par la conservistes de la site.

En la sentenio cuatro, la gotos ia catura Dacia roman, e ia divideda en a min du grupos separada par la Rio Dniester: la *Thervingi* e la *Greuthungi*. Los ta deveni la visigotos, ci deveni federadas de la romanes, e la ostrogotos, ci deveni alias de la Hunes. A la fini de la sentenio cuatro, la Hunes ia controla tota la rejion cual ia es a ante controlada par la gotos.

Orijinal, la gotos ia es paganes. La gotos ia es par grados convertida a cristianisme arian en la sentenio cuatro, la resulta de la mision de la bispo goto Wulfila. Esta Wulfila ia crea la alfabeta goto per tradui la biblio, cual es la fonte xef de nosa informa sur la lingua goto.
Mistinguett

**Mistinguett** naseda como  **Jeanne Bourgeois** (Enghien-les-Bains 5 abril 1875 - Bougival, 5  janero 1956), ia es un fem de cabare, cantor e ator fema franses.

## Discografia
* Mistinguett. 1926-1942. Chansophone, 1993. 

## Filmografia
* L'empreinte ou La main rouge (1908)
* Fleur de pavé (1909)
* La fiancée récalcitrante (1909)
* Un mari qui l'échappe belle (1909)
* L'enlèvement de Mademoiselle Biffin (1909)
* Ce bon docteur (1909)
* Les timidités de Rigadin (1910)
* La ruse de Miss Plumcake (1911)
* L'épouvante (1911)
* Le clown et le pacha (1911)
* Un enfant terrible (1912)
* L'oubliée (1912)
* La moche (1912)
* La folle de Penmarch (1912)
* Le coup de foudre (1912)
* Bal costumé (1912)
* À bas les hommes (1912)
* La vocation de Lolo (1912)
* Le parapluie (1912)
* Une bougie récalcitrante (1912)
* La glu (1913)
* Les misérables (1913)
* La valse renversante (1914)
* La doppia ferita (1915)
* Chignon d'or (1916)
* Sous la menace (1916)
* Fleur de Paris (1916)
* Mistinguett détective (1917)
* Mistinguett détective II (1917)
* L'île d'amour (1928)
* Rigolboche (1936)
* Carosello del varietà (1955)
Espaniol

La **espanioles** es un etnico e nasion latina european. Los es nativa de Espania e comparti un istoria, cultur, asendentes e lingua espaniol comun. La lingua ofisial parlada par la espanioles es espaniol, cual ance es conoseda como castilian, un lingua fundida en la lingua romanica medieval de la Rena de Castilia en norde-sentro Espania. Otra linguas es parlada en Espania, alga de los es ofisial en alga partes de la pais: catalan en Catalunia e la Isolas Balear, valensian en la Comunia Valensia, euscara en la Euscadi e partes de Navara e galego en Galisia, e otras no es ofisial como asturian e aragones.

## Lias esterna
* Wikimedia Commons – fotos de stradas e canales
Linguas italica

La **linguas italica** es un sufamilia de la familia de linguas indoeuropean, e inclui la sugrupo latina (pe latina e sua desendentes, la linguas romanica) e otra linguas antica (vide a su). Venetica, la lingua de la venetica antica, ci ia abita la area de italia norde-este, es ance posible un lingua italica. Alga linguistes sujeste ce la lingua de la siculas en Sisilia es ance un posible lingua italica.

La lingua proto-italica es suposada la lingua parlada par la popla italica, cual ia abita la parte la plu grande de Italia en la edas aec. Lo es posible ce la orijina de la italicas ia es estra la penisola de Italia - la area de Slovenia moderne es sujeste - ma no forma de italica estra Italia es disponable. La esemplos scriveda plu antica de la linguas es de enscrives umbra e falisca de la sentenio sete aec.

La familia italica ave du ramos conoseda:

*Latina-falisca
**Falisca† (parlada norde de la site de Roma)
**Latina (parlada en Italia ueste-sentral)
***La linguas romanica
**Venetica† (un membro posible, parlada en Italia norde-este)
**Sicula† (un membro posible, parlada en Sisilia)
*Osca-umbra (o Sabelica):
**Osca† (parlada en Italia sude-sentral)
***Marusina†
***Pelinia†
***Sabina†
**Umbro† (parlada en Italia norde-sentral)
***Marsa†
***Pisena sude†*
***Volsca†
***Dialetos nonserta:
****Vestina†
****Ernica†
****Ecua†

: † Lingua estinguida.
: * Nota ce pisena norde es un lingua minima atestada e probable no indoeuropean.

En cuando la Republica Roman ia estende sua domina political supra la tota de la penisola italian, latina ia deveni dominante supra la otra linguas italica, cual ia sesa es parlada a alga tempo en la sentenio un ec. De latina demotica, la linguas romanica ia emerji.
Italian

La **italianes** es un etnicia de Europa sude, de ci sua loca xef de vive es Italia. Sua lingua xef es italian e sua relijio xef es catolicisme.
Portuges

La **portugeses** es un etnico de Europa sude, de ci sua loca xef de abita es Portugal. Sua lingua xef es portuges e sua relijio xef es la catolicisme.
Romani

La **romani** es un etnico tradisional vagante, abitante la plu en Europa e la Americans e orijinante de India e Pacistan norde, pd Radjastan, Hariana, Pandjab, e Sind.

Studias jenetica ia confirma ce la romani ia veni de un sola grupo cual departi de India norde-ueste sirca 1500 anios pasada. La rexerca en la *Jornal European de Jenetica Umana* ia indica ce supra 70 persento de omes romani parteni a un sola linia jenetica cual pare unica a la romani. Sirca un mil anios a ante, los ia ariva a Europa. Los ia es asosiada con un otra grupo indo-arian, la dom.

De la sentenio 19, alga romani ia migra ance a la americas. Lo es estimada ce un milion romani abita en la SUA e 800,000 en Brasil. Brasil inclui ance un comunia notable desendeda de persones deportada par la Impero Portuges en la incuisisio en Portugal. De la sentenio 19 tarde, la romani ia migra a otra paises en America Sude e Canada.

En Febrero 2016, en la *Confere Roma Internasional*, la Ministro Indian de Consernas Esterna ia declara de la popla de la comunia de romani es enfantes de India. La confere ia fini con un recomenda a la governa de India per reconose la comunia romani, sperdeda tra 30 nasiones, como un parte de la diaspora indian.